Struške večeri poezije

**Struške večeri poezije** (makedonski: Струшки Вечери на Поезијата) je jedan od najstarijih i svakako jedan od najvažnijih pjesničkih susreta u nekadašnjoj Jugoslaviji koji se održava od 1962., a od 1964. i kao internacionalni festival poezije u Strugi - Sjeverna Makedonija. 
## Historija Struških večeri [[Poezija|poezije]]
Prve večeri poezije u Strugi održane su 1962. kao festival makedonskih pjesnika u čast braće Miladinov koji su rođeni u tom gradu na Ohridskom jezeru. Od tad vlada tradicija da se festival otvara čitanjem pjesme - T’ga za jug Konstantina Miladinova. Već od iduće 1963. na *Struškim večerima* nastupaju i pjesnici iz čitave tadašnje Jugoslavije. Od te godine se dodjeljuje nagrada *Braća Miladinovi* za najbolju knjigu poezije izdanu u Sjevernoj Makedoniji između dva festivala.

Od 1966. festival je prerastao u internacionalni susret pjesnika čitavog svijeta, na kojem se pobjedniku susreta, pjesniku koji je svojim ukupnim opusom po mišljenju žirija to zaslužio, dodjeljuje **Zlatni vijenac poezije** (Златен Венец на Поезијата) koji je vremenom postao vrlo cijenjena nagrada.

Od 2003. *Struške večeri poezije* blisko surađuju sa UNESCO-om, sa kojim zajednički dodjeljuju novu nagradu **Mostovi Struge** za najbolju debitansku knjigu poezije mladih autora iz cijelog svijeta.

Festival ima urede u Strugi i Skoplju (direktor, izvršni i tehnički sekretar). Za umjetnički dio festivala zadužen je Festivalski odbor, sastavljen od prominentnih stručnjaka iz svijeta poezije (pjesnici, kritičari, prevoditelji i profesori komparativne književnosti i kulture).

Najatraktivniji dio festivalskih događanja su *Meridijani* - (otvaranje festivala) i *Mostovi Struge* (zatvaranje) koji privuku brojne građane i turiste.
Festival od novijih vremena ima dva multimedijska spektakla (poezija, muzika i video) pod nazivom *Noći bez interpunkcijskih znakova*, koji su otvoreni za eksperimentalne oblike prezentacije poezije.
Tradicionalno se dan prije službenog otvorenja, održava simpozij, čije teme nastoje biti u skladu sa vremenom, na kom se okupe brojni eksperti iz svijeta književnosti.

Tokom svog postojanja od gotovo pola vijeka festival je ugostio oko 4 000 pjesnika, prevodioca i kritičara iz 95 zemalja svijeta. Uza sve poteškoće i grubu realnost u kojoj egzistira, festival je uspio preživjeti i postati jedan od najvažnijih festivala poezije u suvremenom svijetu.

## Nagrade

## Laureati Struških večeri (dobitnici Zlatnog vijenca)
* 1966 Robert Roždestvenski (SSSR) 
* 1967 Bulat Okudžava (SSSR)
* 1968 László Nagy (Mađarska)
* 1969 Mak Dizdar (SR Bosna i Hercegovina, SFR Jugoslavija)
* 1970 Miodrag Pavlović (SR Srbija, SFR Jugoslavija)
* 1971 W. H. Auden (SAD)
* 1972 Pablo Neruda (Čile)
* 1973 Eugenio Montale (Italija)
* 1974 Fazıl Hüsnü Dağlarca (Turska) 
* 1975 Léopold Sédar Senghor (Senegal)
* 1976 Eugène Guillevic (Francuska)
* 1977 Artur Lundkvist (Švedska)
* 1978 Rafael Alberti (Španjolska)
* 1979 Miroslav Krleža (SR Hrvatska, SFR Jugoslavija)
* 1980 Hans Magnus Enzensberger (Zapadna Njemačka)
* 1981 Blaže Koneski (SR Makedonija, SFR Jugoslavija)
* 1982 Nichita Stănescu (Rumunjska)
* 1983 Sachchidananda Vatsyayan (Indija)
* 1984 Andrej Voznesenski (SSSR)
* 1985 Yiannis Ritsos (Grčka)
* 1986 Allen Ginsberg (SAD)
* 1987 Tadeusz Różewicz (Poljska)
* 1988 Desanka Maksimović (SR Srbija, SFR Jugoslavija)
* 1989 Thomas W. Shapcott (Australija)
* 1990 Justo Jorge Padrón (Španjolska)
* 1991 Joseph Brodsky (SAD)
* 1992 Ferenc Juhász (Mađarska)
* 1993 Genadij Ajgi (Čuvaška, Ruska Federacija)
* 1994 Ted Hughes (Ujedinjeno Kraljevstvo)
* 1995 Yehuda Amichai (Izrael)
* 1996 Makoto Ooka (Japan)
* 1997 Adunis (Sirija)
* 1998 Lu Yuan (Kina)
* 1999 Yves Bonnefoy (Francuska)
* 2000 Edoardo Sanguineti (Italija)
* 2001 Seamus Heaney (Sjeverna Irska)
* 2002 Slavko Mihalić (Hrvatska)
* 2003 Tomas Tranströmer (Švedska)
* 2004 Vasco Graça Moura (Portugal)
* 2005 William S. Merwin (SAD)
* 2006 Nancy Morejón (Kuba)
* 2007 Mahmoud Darwish (Palestinska samouprava)
* 2008 Fatos Arapi (Albanija)
* 2009 Tomaž Šalamun (Slovenija)
* 2010 Ljubomir Levčev (Bugarska)
* 2011 Mateja Matevski (Makedonija)
* 2o12 Mongane Wally Serote (Južna Afrika)
## Reference

## Vanjske veze
* Službene stanice Struških večeri